Source: https://ro.edenly.com/conditiile-generale-vanzare,127.html
Timestamp: 2019-09-23 20:07:23+00:00
Document Index: 33309016

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11']

Condiţiile generale de vânzare - Edenly.com
Articolul 1 : Preambul şi contact
Prezentele condiţii de vânzare se aplică în mod exclusiv între societatea Edenly SA, Route de Frontenex 86 Bis, 1208 Geneva, Elveţia, cu un capital de 100 000 CHF (în cazul de faţă « Noi ») şi orice persoană ce vizitează sau cumpără de pe site-ul www.edenly.com. (în cazul de faţă « Dumneavoastră »)
Orice internaut poate lua la cunoştinţă Condiţiile generale de vânzare de pe site-ul www.edenly.com (în cazul de faţă « Site »). Aceste condiţii generale de vânzare pot avea modificări, condiţiile aplicabile sunt cele în vigoare pe Site la data efectuării comenzii.
Dacă doriţi să Ne contactaţi, coordonatele noastre sunt următoarele :
- prin telefon de luni până vineri de la 10:00 la 19:00 (London time):
00 44 (0)20 3445 0980 (preţul unui apel local)
- prin e-mail: info-ro@edenly.com
Director de publicaţie Edwin Suzor, Edenly SA, Route de Frontenex 86 Bis, 1208 Geneva, Elveţia
Gazda Site-ului : Internet-fr SA, 2-12, chemin des Femmes, 91886 Massy Cedex, FRANŢA
Articolul 2 : Contract
2.1 Condiţiile pentru a efectua o comandă
- Declaraţi că sunteţi persoană fizică, cu vârsta de cel puţin 18 ani şi cu capacitate juridică, sau sunteţi titularul unei autorizaţii parentale ce vă permite să efectuaţi comenzi pe Site.
-Acţionaţi pentru propriile nevoie personale
- Acceptaţi necondiţionat aceste condiţii generale de vânzare
Dacă una sau mai multe dintre aceste trei condiţii nu este îndeplinită, nu sunteţi autorizat să utilizaţi acest Site şi să efectuaţi comenzi
După ce aţi efectuat comanda pe Site-ul nostru, noi vă trimitem un e-mail pentru a o confirma. Vă vom contacta apoi prin telefon. Vă vom informa de expedierea produselor.
Comanda dumneavoastră va cuprinde factura care vă este adresată.
2.3 Cutiuţă bijuterii şi sipet
Cutiuţa de bijuterii ce conţine bijuteria sau bijuteriile vă este oferită. În funcţie de suma comenzii dumneavoastră şi dacă aceasta este egală sau superioară sumei de 150€, această cutiuţă va fi plasată într-un sipet negru. Pentru orice comandă inferioară sumei de 150€, sipetul negru va apărea ca o opţiune în coşul dumneavoastră şi îl puteţi achiziţiona pentru suma de 7€.
Articolul 3 : Preţ, disponibilitate, livrare şi vamă
3.1 Preţ
Preţurile afişate pe site sunt exprimate în euro, şi cuprind toate taxele franceze (TVA european şi alte taxe aplicabile), includ participarea la taxele portuare, costurile de tratare a comenzii şi toate cheltuielile de ambalare precum cutiuţa în care este livrată orice bijuterie comandată.
Ne rezervăm dreptul de a modifica preţurile fără preaviz şi în orice moment. Produsele deja comandate vor fi facturate în funcţie de tarifele de la momentul înregistrării comenzii.
În ciuda tuturor eforturilor noastre, este posibil ca anumite produse de pe Site-ul nostru să cuprindă greşeli de preţ. În acest caz noi vă vom informa şi vom proceda la anularea comenzii, doar dacă alegeţi să acceptaţi comanda la noul preţ.
« Preţurile de boutique » afişate pe site, corespund preţurilor constatate în magazinele din Franţa pentru produse identice, sau preţurilor la care credem că un produs asemănător ar putea fi propus într-un magazin din Franţa, evaluare a preţurilor ce porneşte de la metodele noastre. În niciun caz, acest preţ indicativ nu implică responsabilitatea noastră.
3.2 Disponibilitate şi livrare
Vă informăm de data livrării standard pe Site pe pagina de informaţii a fiecărui produs. Această dată este una indicativă. În caz de întârziere faţă de data anunţată, veţi fi contactat prin e-mail şi/sau prin telefon, de îndată ce vom deţine această informaţie.
În caz de modificare a măsurii sau a produsului, odată ce comanda dumneavoastră iniţială a fost validată şi achiziţionată, data de livrare indicată în momentul achiziţionării şi stipulată în contul dumneavoastră client, nu mai este valabilă şi va trebui reevaluată de către serviciul clienţi din momentul în care acesta va înregistra cererea dumneavoastră de modificare. Noi nu garantăm în niciun caz livrarea la data menţionată la prima alegere a bijuteriei, deoarece schimbarea referinţei sau a măsurii antrenează un decalaj în procesul normal de fabricare şi de livrare.
În cazul în care alegeţi să achitaţi prin cec, transfer sau telefon,comanda va fi tratată doar în momentul primirii plăţii iar data de livrare va fi se asemenea decalată.
Dacă, în ciuda eforturilor noastre, un produs nu poate fi livrat, vă vom informa prin e-mail şi/sau prin telefon în cel mai scurt timp iar comanda va fi anulată, fără ca aceasta să implice o compensaţie, alta decât rambursarea comenzii.
3.3 Drepturi de vamă pentru Comunitatea Europeană
Comenzile fiind expediate din Franţa, niciun drept de vamă nu se va aplica livrării acestora în Uniunea Europeană.
În cazul livrărilor în afara Uniunii Europene, acestea sunt subiectul taxelor locale, taxelor vamale sau taxelor de prezentare la vamă. Este posibil să plătiţi în avans aceste taxe vamale, cu excepţia unor ţări unde acestea trebuie reglate de către destinatar în momentul livrării coletului. În cazul acestor ţări este imposibil de prevăzut suma totală a acestor taxe.În urma cererii unui client de anulare a unui produs deja expediat şi/sau vămuit, Edenly va rambursa comanda clientului, deducând taxele implicate Edenly nu rambursează drepturile şi taxele, chiar dacă acestea au fost plătite în avans. Clienţii noştri pot să ne contacteze pentru obţine procedura de rambursare a acestor taxe de la biroul lor vamal.Refuzul de a plăti taxe locale, vamale sau taxe de prezentare la vamă, duc la returnarea comenzii în Franţa şi anularea acesteia. Cheltuielile implicate vor fi deduse din rambursare.
Articolul 4 : Plata
4.1 Modalităţi posibile de plată
Puteţi efectua plata cu cardul de credit Visa/Mastercard, prin cec, prin transfer bancar, prin Paypal , prin Facily Pay sau prin telefon.
Informaţiile pentru efectuarea plăţii (adresă, sumă, destinatar…) sunt indicate în paginile de confirmare ale comenzii şi trebuie respectate cu rigurozitate pentru ca comanda să fie tratată.
4.2 Refuzul de a plăti şi anularea comenzii
Din motive de siguranţă, ne rezervăm dreptul de a refuza plăţi şi astfel, de a anula comenzi
- pentru cardurile emise de bănci cu sediul în afara Uniunii Europene
- pentru cecuri ce nu sunt emise în euro şi sunt trase dintr-o bancă ce nu are sediul în Uniunea Europeană
- pentru transferuri ce provin din bănci ce nu au sediul în Uniunea Europeană
- pentru o adresă de livrare ce nu este menţionată, în hoteluri sau cutii poştale
- dacă nu reuşim să contactăm persoana care a efectuat comanda
- pentru orice îndoială fondată asupra comenzii
Articolul 5 : Retururi şi rambursarea diferenţei
5.1 Situaţii ce pot duce la retururi
Trei situaţii pot duce la retururi pentru rambursarea produsului :
- Dreptul dumneavoastră, de a vă retrage în paisprezece (14) zile, prevăzut prin lege, de a ne returna articolele fără a avea nevoie de a justifica motivul.
- În caz de livrare a unui articol neconform cu comanda sau deteriorat în timpul transportului
- Vă oferim posibilitatea ca în maxim 30 de zile de la livrare să ne returnaţi produsele comandate care nu vă satisfac pe deplin pentru rambursare sau modificarea măsurii. După ce au trecut cele 30 de zile, vi se va cere o sumă forfetară de 40 € pentru modificarea măsurii bijuteriei.
În cazul unei comenzi ce conţine mai multe produse, termenul de 14 zile pentru a înştiinţa de retragere începe din momentul primirii ultimului produs.
Returul nu se aplică pentru produsele personalizate la cerere sau pentru produsele care constituie deja obiectul unui schimb sau al unei modificări de măsură. Inelele pe comandă nu pot fi nici preluate nici schimbate. Este posibilă doar o modificare a măsurii de maxim 2 numere cu acordul atelierelor noastre.
În anumite cazuri, cu o cerere prealabilă, returul pentru un al doilea schimb poate fi acceptat. Se va percepe o sumă forfetară de 40 € pentru recondiţionarea bijuteriei şi pentru taxele administrative.
5.2 Condiţii de acceptare a returului
Vă oferim posibilitatea ca în maxim 30 de zile de la livrare să ne returnaţi produsele comandate care nu vă satisfac pe deplin pentru rambursare sau modificarea măsurii.
Există trei cazuri în care acceptăm returul:
- trebuie să fim înştiinţaţi prin telefon sau prin e-mail iar dumneavoastră trebuie să respectaţi cu stricteţe procedura de retur pe care v-o vom comunica prin e-mail. Orice comandă returnată la sediul nostru din Geneva va fi refuzată. ;
- produsele trebuie returnate în ambalajul original, complete (ambalaj, cutiuţă, garanţii...), în stare perfectă şi însoţite de o copie după factura originală și certificatul GIA pentru diamantele în cauză. În cazul în care produsele sunt incomplete, defecte, deteriorate sau murdare, Edenly are posibilitatea să nu ramburseze integral cumpărătorul. Pentru recondiţionarea unei bijuterii murdare sau zgâriate va trebui să achitaţi suma de 40 €.
- experţii noştri trebuie să ne confirme că produsul, în special montura şi diamantele sunt identice cu produsul care v-a fost trimis, fără a fi modificat, deteriorat sau să se fi intervenit asupra lui în vreun fel.
- cheltuielile aferente returului sunt responsabilitatea dumneavoastră
(Dacă doriţi să beneficiaţi de dreptul dumneavoastră de retragere, puteţi completa aceste formular pe care apoi ni-l trimiteţi prin e-mail.)
Către Edenly SA,
1208 Geneva, Elveţia
Prin prezenta îmi exercit dreptul de retragere în ceea ce priveşte contractul ce ne leagă pentru achiziţionarea produsului cu
Număr de comandă :
Primită în :
Nume cumpărător :
5.3 Modalităţi de rambursare
Noi vă rambursăm în următoarele 14 zile de la returul produselor, deducând toate reducerile, promoţiile sau voucherele de cumpărături de care aţi beneficiat pentru comandă.
Termenul de rambursare începe din momentul în care am recuperat bunul sau când cumpărătorul ne furnizează dovada expedierii bunului.
Veţi fi rambursat prin cec, transfer bancar sau direct pe card, în funcţie de ce stabilim, iar rambursarea se va face doar în contul persoanei care a efectuat plata.
5.4 Rambursarea diferenţei
Dacă în următoarele 15 zile de la efectuarea achiziţiei pe site-ul nostru, găsiţi pe un site francez sau într-un magazin francez acelaşi produs în condiţiile de mai jos, noi vă rambursăm diferenţa.
Produsul trebuie să aibă următoarele caracteristici :
- exact acelaşi design
- greutatea şi calitatea aurului, greutatea şi calitatea diamantelor egală sau superioară
- o garanţie de minim un an, incluzând preţul eventual de livrare şi toate taxele în vigoare
- disponibilitate imediată, nou şi mai ieftin,
Prin preţul produsului se înţelege preţul public cu TVA afişat fără vreo reducere excepţională de genul bon cadou, cod de reducere promoţional sau orice altă operaţie promoţională de genul scoatere din stoc sau solduri.
Nu sunt luate în considerare produsele comercializate pe internet pe site-uri de licitaţii sau prin anunţuri între particulari şi (sau) livrate în afara Franţei.
Pentru a obţine rambursarea diferenţei trebuie doar să ne ataşaţi
- copie după factura comenzii efectuate pe site-ul nostru
- o copie după pagina site-ului sau numele şi coordonatele magazinului în care acelaşi produs figurează mai ieftin
După verificare noi vă vom acorda valoarea echivalentă diferenţei dintre preţul produsului pe care l-aţi achiziţionat pe site-ul nostru şi preţul pe care l-aţi constatat pe un site francez sau în magazin în condiţiile enunţate mai sus.
Această ofertă este limitată la o singură rambursare pentru fiecare familie.
Articolul 6 : Garanţii şi responsabilitate
6.1 Garanţii
Beneficiaţi de prevederile garanţiei legale în cazul produselor ce prezintă defecte.
De asemenea, timp de doi ani de la livrare,produsele sunt garantate pentru montură şi mâna de lucru contra defectelor.
Noi ne angajăm să vă rambursăm sau să vă schimbăm, în funcţie de ce alegem, produsele defectuoase pe care ni le returnaţi în această perioadă.
Această garanţie nu vă va fi acordată decât dacă :
- ne-aţi anunţat în prealabil şi aţi respectat procedura de retur pe care noi v-am comunicat-o la telefon sau prin e-mail ;
- defectul nu rezultă dintr-o utilizare anormală sau neconformă, dintr-un accident sau dintr-o cauză externă (precum intervenţia neautorizată a terţilor asupra produsului)
- bijuteria face obiectul unei uzuri sau a unei îmbătrâniri normale ;
- cheltuielile aferente expedierii şi retururilor sunt resposabilitatea dumneavoastră.
6.2 Responsabilitate
Declinăm orice răspndere în ipoteza în care articolul livrat nu ar respecta legislaţia ţării de livrare aflată în afara Uniunii Europene.
Ne angajăm să aducem toată grija în uzul profesional în punerea în aplicare a serviciului oferit clientului. Cu toate acestea, nu putem fi găsiţi responsabili, de o lipsă a obligaţiilor noastre contractuale pentru un caz fortuit sau un caz de forţă majoră aşa cum este definit de jurisprudenţa pronunţată de instanţele judecătoreşti franceze .
Printre altele, în caz de diferenţe minore între pozele de prezentare ale articolelor pe site-ul nostru, între texte şi ilustraţii şi articolele comandate, nu vom fi ţinuţi responsabili.
Punem în aplicare toate mijloacele de care dispunem pentru a asigura serviciile prezente în Condiţiile generale de vânzare. Suntem responsabili pentru orice daună directă şi previzibilă în momentul utilizării Site-ului sau în încheierea contractului de vânzare dintre dumneavoastră şi noi, totuşi această reparaţie nu va putea depăşi în niciun caz suma ultimei dumneavoastră achiziţii.
În niciun caz nu ne asigurăm răspunderea pentru pierderi de beneficii, pierderi comerciale, pierderea informaţiilor sau a pierderilor de venit, sau orice altă daună indirectă sau care nu ar fi putut fi prevăzută la momentul utilizării Site-ului sau în momentul încheierii contractului dintre dumneavoastră şi noi.
Articolul 7 : Rezervă de proprietate
Bunurile livrate vor rămâne în proprietatea noastră până când sunt înaintate transportatorului, odată ce aţi achitat preţul acestora.
Creaţiile realizate şi comandate de dumneavoastră cu ajutorul programului Edenly Create vor fi afişate on-line pe site-ul www.edenly.com şi vor putea fi cumpărate şi reutilizate de către alţi clienţi. Dacă nu doriţi ca creaţia dumneavoastră să apară pe site sau să poată fi reutilizată, vă rugăm să formulaţi cererea în scris la adresa de e-mail : info-ro@edenly.com.
Articolul 8 : Accesul pe site şi drepturile de proprietate
Noi vă acordăm accesul şi dreptul de a utiliza Site-ul pentru nevoia personală.
Nu sunteţi în niciun caz autorizat să descărcaţi, reproduceţi, copiaţi, vindeţi, exploataţi sau modificaţi o parte sau întregul Site (în special produsele menţionate, descrieri, preţuri, descărcarea sau copierea informaţiilor, utilizarea informaţiilor, programe, extracte sonore, grafism, imagini, texte, fotografii, unelte) fără autorizarea noastră expresă scrisă.
Site-ul poate conţine link-uri către alte site-uri Internet. Nu putem controla aceste site-uri şi în niciun caz nu putem fi ţinuţi responsabili de exactitatea, respectarea drepturilor de proprietate intelectuală, de legalitatea, decenţa sau orice alt aspect conţinut de aceste site-uri.
Articolul 9 : Protecţia informaţiilor personale
Ne angajăm să protejăm informaţiile dumneavoastră personale. Toate informaţiile dumneavoastră personale adunate de noi sunt tratate cu cea mai strictă confidenţialitate, conform dispoziţiilor politicii noastre de protejare a informaţiilor personale :
- Toate informaţiile dumneavoastră personale adunate de noi în momentul în care aţi creat contul, servesc exclusiv la tratarea comenzii dumneavoastră în cele mai bune condiţii posibile, sau pentru a vă propune oferte adaptate
- Informaţiile dumneavoastră personale nu sunt niciodată împrumutate, cedate sau vândute terţilor, în alte scopuri decât execuţia comenzii, înregistrarea retururilor cu privire la experienţa de cumpărare şi/sau distribuirea ofertelor promoţionale Edenly.
- Dispuneţi de dreptul de acces şi de modificare a totalităţii informaţiilor personale pe interfaţa securizată de gestiune a contului dumneavoastră
- Informaţiile cu caracter nepersonal, începând de la navigarea utilizatorilor pe site servesc la ameliorarea serviciului propus clienţilor, în special aspectul ergonomic al site-ului, produsele prezentate sau relaţia cu clienţii.
Articolul 10 : Dreptul şi jurisdicţia aplicabile
Prezentele condiţii generale de vânzare sunt supuse dreptului elveţian.
Toate litigiile în ceea ce priveşte relaţia comercială dintre dumneavoastră şi noi sunt supuse competenţei instanţelor elveţiene.
Articolul 11 : Identificare
Edenly este o marcă comercială uilizată pentru a defini Edenly SA.
Acest site web aparţine şi este gestionat de către Edenly SA.
Route de Frontenex 86 Bis, 1208 Geneva, Elveţia
Înregistrată la Geneva în Elveţia cu numărul de referinţă : 06221/2008
şi cu numărul federal : CH-660-6014008-4
Număr de TVA elveţian : 697 795
Acest site a făcut obiectul unei declaraţii supuse CNIL, cu numărul 1295265